เมื่อ2อาทิตย์ก่อนหนูแคะหูแล้วเผลอแรงเลยเจ็บวันต่อมามีก้อนเล็กๆตรงล่างหูแถวขากรรไกรแล้ววันต่อมามันก็บวมเจ็บเลยไปหาคลินิกบอกว่าเป็นต่อมน้ำเหลืองเลยให้ยามากินผ่านมา2วันหนูเจ็บมากเลยไปโรงพยาบาลบอกว่าเป็นต่อมน้ำลายอักเสบเพราะส่องดูฟันมีฟันผุแล้วฟันกรามขึ้นเลยให้ยาปฏิชีวนะกับแก้อักเสบมากินมันยุบลงเยอะไม่บวดไม่เจ็บพออาทิตย์ที่สองก้อนมันยังอยู่คลำยังเจอแต่เล็กลงค่ะเลยกังวงไปคลินิกก็ให้ยามาเหมือนเดิมแค่ลดยาปฏิชีวนะจาก1000mgเป็น300มากินอาทิตย์นึงพอเข้าอาทิตย์3ก้อนยังไม่ยุบนะคะแต่ก้อนมันเล็กค่ะหนูกังวลอยากทราบว่าอันตรายไหมคะหรือต้องสักพักมันค่อยๆยุบเพราะตอนหนูเป็นมันอักเสบมากค่ะ
สวัสดีค่ะ อาการมีก้อนเล็กๆตรงล่างหูแถวขากรรไกร บวม และเจ็บดังกล่าวมา อาจจะเกิดจาก การมีต่อมน้ำเหลืองโตหลังการอักเสบหรือติดเชื้อบริเวณหู คอ จมูก โดยพอการติดเชื้อหาย ต่อมน้ำเหลืองที่โตจะค่อยๆยุบไปค่ะ หรือเป็นก้อนจากสาเหตุอื่นเช่น เนื้องอกไขมัน ต่อมน้ำลายโต ต่อมน้ำลายอักเสบ ถุงน้ำในต่อมไขมันอุดตัน หรือเป็นต่อมน้ำเหลืองโตจากมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง โดยจะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง มีไข้ต่ำๆแนะนำสังเกตอาการอย่างใกล้ชิดว่าก้อนค่อยๆยุบไปเองหรือไม่ หากก้อนไม่ยุบไป หรือมีขนาดโตเร็ว ลุกลาม เป็นหลายที่ เจ็บ ปวด บวม ได้ยาปฏิชีวนะมากินครบแล้ว อาการยังไม่ดีขึ้น ควรกลับไปพบแพทย์เพื่อตรวจเพิ่มเติม เบื้องต้นไม่ไปกดก้อนบ่อยๆ กินยาแก้ปวดเพื่อบรรเทาอาการได้